امریکا-دا جورج فلویدون کئچن هفته مینه سوتا ایالت ینده پولیس زوراکی‌لیغی نتیجه‌سینده اؤلمه‌سینه گؤستریلن رئاکسیا‌لار داوام ائدیر.
قارا ده ریلی امریکا-لی لارین تز-تز هدفه آلان و تز-تز اؤلومله نتیجه‌لنن پولیس زوراکی‌لیغینا اعتراض آکسیا‌لاری بیر چوخ شهر و ایالت لرده ، اکثر حال‌لاردا زوراکیلیغا صحنه اولا‌راق یاییلیر.
نوماییشچی‌لر پایتاخت واشینگتن، مینیاپولیس، فیلادلفیلا، شیگاگو، لوس آنجلس کیمی بیر چوخ شهرده کوچه‌لره چیخدی.
پرزیدنت دونالد ترامپ تظاهرات لاردا زوراکی‌لیقدا گوناهلاندیریلان آنتیفا-نین بوندان سونرا "ترور تشکیلاتی اولا‌راق قبول ائدیله‌جگینی آچیقلاییب. داها سونرا عدالت ناظیرلیگی فدرال قوه‌لره بو تشکیلاتین عضو‌لری ده داخیل اولماقلا "تخریباتچی‌لاری" توتماق اوچون گؤستریش وئریلدیگینی بیلدیریلیب.
("آنتی-فاشیزم" سؤزونون اختصاری کیمی ایستیفاده اولونان آنتیفا 30-جو ایللرده آلمانیا-دا آرتان ناسیست‌لیگه قارشی اورتایا چیخیب).
ترامپ همچنین دموکرات یئرلی ایدارچی‌لری میللی گواردیا‌لاردان دستک آلماق اوچون "حرکته کئچمه‌یه" چاغیردی. ترامپ توییتر یئر آلان آچیقلامادا اعتراض چیلارا "رادیکال آنارشیستلر کیمی تصویر ائتدیگی نوماییشچی‌لره" چوخ گئج اولمادان موداخیله ائتمه‌ین واجیب اولدوغونو سؤیله‌ییب.
خاطیرلاداق کی، 46 یاشلی جورج فلوید 26 می دا فیریلداقچی‌لیق شوبهه سیله مینیاپولیس-ده نظارته آلینارکن پولیس‌لردن بیری اوزون مودت اونون بوینونا باسدیغی و "نفس آلا بیلمیرم" یالواریش‌لارینا اهمیت وئرمه‌دیگی اوچون قاراده ریلی‌نین وضعیتی پیسله‌شیب، آپاریلدیغی خسته‌خانادا حیاتینی ایتیریب.
اطراف‌داکی‌لارین موبایل لارینا قئید ائتدیگی گؤرونتولر سوسیال مئدیادا بؤیوک عکس-صدا یارادیب، اؤلکه‌ده قاراده‌ریلی لره قارشی پولیس شدتی موباحیثه لری تکرار آلوولانیب و مینیاپولیس باشدا اولماقلا، بیر چوخ شهرده اعتراضلار دالغاسی گئنیشلنیب.
بونا باخمایا‌راق، اؤلکه‌ده اعتراضلار سنگیمیر. اعتراض چیلار ایله پولیس آراسیندا توققوشما‌لار نتیجه‌سینده اؤلن‌لر و یارا‌لانان‌لار اولدوغو بیلدیریلیر.
